Simón José Antonio de la Santísima Trinidad Bolívar y Palacios Ponte y Blanco (24 Julie 1783 – 17 Desember 1830), algemeen bekend as Simón Bolívar, was 'n Venezolaanse vryheidsvegter en politieke leier. Hy het verskeie Suid-Amerikaanse lande, soos Venezuela, Colombia, Ecuador, Peru en Bolivië van die Spanjaarde bevry. Hy was ook vir 'n paar jaar die president van Groot-Colombia, 'n land wat nie meer bestaan nie. Die land Bolivië is na hom vernoem. Hy word vandag as een van die mees invloedryke politici in die geskiedenis van Suid-Amerika beskou. Hy staan in Latyns-Amerika as El Libertador, oftewel Die Bevryder bekend.
President van die Tweede Republiek van Venezuela
7 Augustus 1813 – 16 Julie 1814
(as 3de president van die Eerste Republiek van Venezuela)
President van die Derde Republiek van Venezuela
Oktober 1817 – 17 Desember 1819
(as 1ste president van Venezuela)
1ste President van Gran Colombia
1ste President van Bolivië
12 Augustus 1825 – 29 Desember 1825
8ste President van Peru
8 Februarie 1824 – 28 Januarie 1827
24 Julie 1783
Caracas, Kapteinskap-generaal van Venezuela, Spaanse Ryk (tans Venezuela)
17 Desember 1830
Santa Marta, Groot-Colombia (tans Colombia)
Hy het in Madrid gestudeer en in 1810 na sy tuisland Venezuela teruggekeer, waar hy aan verskeie opstande deelgeneem het. Op 29-jarige leeftyd het hy reeds generaal geword. Ná 'n veldtog van drie maande het hy Caracas triomfantlik binnegetrek en diktatoriale mag oor die gebied van die huidige Venezuela verkry.
In 1815 moes hy egter voor die Spanjaarde vlug en na Jamaika uitwyk. Die Llaneros (inwoners van die laagland van Venezuela) het kort daarna teen die Spanjaarde in opstand gekom. Bolivar het teruggekeer in 1817. Maar hy kon eers die onafhanklikheid van die gebied in 1819 ná die val van Bogota herstel.
Ruiterstandbeeld van Bolívar in Medellín, Colombia.
Standbeeld Bolívar in Praag.
Borsbeeld van Simón Bolívar in Venezuelastraat, Antwerpen.
KENNIS, vol 7, 1980, bl. 1262-1263, ISBN 0 7981 0829 0
Wikimedia Commons het meer media in die kategorie Simón Bolívar.
Ontsluit van "https://af.wikipedia.org/w/index.php?title=Simón_Bolívar&oldid=1796071"
Last edited on 9 September 2018, at 01:33